Komission asetus (EY) N:o 105/2002,
annettu 18 päivänä tammikuuta 2002,
Afganistaniin suuntautuvan tiettyjen tavaroiden ja palvelujen viennin kieltämisestä, Afganistanin Talebania koskevien lentokiellon ja varojen sekä muiden taloudellisten resurssien jäädyttämisen laajentamisesta ja asetuksen (EY) N:o 337/2000 kumoamisesta annetun neuvoston asetuksen (EY) N:o 467/2001 muuttamisesta kahdeksannen kerran
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon Afganistaniin suuntautuvan tiettyjen tavaroiden ja palvelujen viennin kieltämisestä, Afganistanin Talebania koskevien lentokiellon ja varojen sekä muiden taloudellisen resurssien jäädyttämisen laajentamisesta ja asetuksen (EY) N:o 337/2000 kumoamisesta 6 päivänä maaliskuuta 2001 annetun neuvoston asetuksen (EY) N:o 467/2001(1), sellaisena kuin se on viimeksi muutettuna komission asetuksella (EY) N:o 65/2002(2), ja erityisesti sen 10 artiklan 1 kohdan toisen luetelmakohdan,
sekä katsoo seuraavaa:
(1) Asetuksen (EY) N:o 467/2001 10 artiklassa komissio valtuutetaan muuttamaan liite I joko Yhdistyneiden Kansakuntien turvallisuusneuvoston tai Talebania koskevan pakotekomitean päätösten perusteella.
(2) Asetuksen (EY) N:o 467/2001 liitteessä I esitetään luettelo henkilöistä ja yhteisöistä, joita kyseisen asetuksen mukainen varojen jäädyttäminen koskee.
(3) Yhdistyneiden Kansakuntien turvallisuusneuvosto päätti 11 päivänä tammikuuta 2002 poistaa Afganistanin keskuspankin (Central Bank of Afghanistan) niiden elinten luettelosta, joihin sovelletaan päätöslauselman 1267 4 kohdan b alakohtaa, ja tämän vuoksi liite I olisi muutettava vastaavasti,
ON ANTANUT TÄMÄN ASETUKSEN:
1 artikla
Poistetaan seuraava yhteisö asetuksen (EY) N:o 467/2001 liitteestä I (nimet englanninkielisessä asussa): "Da Afghanistan Bank (alias Bank of Afghanistan, alias Central Bank of Afghanistan, alias The Afghan State Bank), Ibni Sina Wat, Kabul, Afganistan, sekä kaikki muut Da Afghanistan Bankin toimistot.".
2 artikla
Tämä asetus tulee voimaan päivänä, jona se julkaistaan Euroopan yhteisöjen virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 18 päivänä tammikuuta 2002.